ಹೊಸ ಬ್ಲೇಡ್ ಕೊಟ್ರೆ ಜಗಿದು ಚೂರು ಚೂರು ಮಡ್ತಾನೆ ಕೊಪ್ಪಳದ ವ್ಯಕ್ತಿ

ಕೊಪ್ಪಳ: ಜಿಲ್ಲೆಯಲ್ಲಿ ಬ್ಲೇಡ್ ತಿನ್ನುವ ವಿಚಿತ್ರ ಅಸಾಮಿಯೊಬ್ಬ ಸಾಮಾಜಿಕ ಜಾಲತಾಣದಲ್ಲಿ ವೈರಲ್ ಆಗಿದ್ದಾನೆ.

ಕೊಪ್ಪಳ ಜಿಲ್ಲೆಯ ಕುಷ್ಟಗಿ ತಾಲೂಕಿನ ಹಾಬಲಕಟ್ಟಿ ನಿವಾಸಿ ಶರಣಪ್ಪ ಬೋವಿ ಬ್ಲೇಡ್ ತಿನ್ನುವ ವಿಚಿತ್ರ ಅಸಾಮಿ. ಶರಣಪ್ಪ ಕಳೆದ ಮೂರು ವರ್ಷಗಳಿಂದ ಬ್ಲೇಡ್ ತಿನ್ನುವ ಹವ್ಯಾಸ ಬೆಳೆಸಿಕೊಂಡಿದ್ದಾನೆ. ಹೊಸದಾದ ಬ್ಲೇಡ್ ಬಾಯಿಂದ ಜಗಿದು ಚೂರು ಚೂರು ಮಾಡುತ್ತಿದ್ದಾನೆ.

ಕಳೆದ ಮೂರು ವರ್ಷಗಳಿಂದಲೂ ಶರಣಪ್ಪ ಈ ರೀತಿ ಮಾಡುತ್ತಿದ್ದು, ಶರಣಪ್ಪನಿಗೆ ಯಾವುದೇ ತೊಂದರೆಯಾಗಿಲ್ಲವಂತೆ. ಗುಟ್ಕಾ ಜಗಿಯೋ ಹಾಗೆ ಶರಣಪ್ಪ ಬ್ಲೇಡ್ ಜಗಿಯುತ್ತಿದ್ದಾನೆ. ಇನ್ನು ಶರಣಪ್ಪನ ವಿಚಿತ್ರ ಹವ್ಯಾಸಕ್ಕೆ ಗ್ರಾಮಸ್ಥರು ಅಚ್ಚರಿಗೊಂಡಿದ್ದಾರೆ. ಅಂಗವಿಕಲನಾದ ಶರಣಪ್ಪ ಕಿರಾಣಿ ಅಂಗಡಿಯಲ್ಲಿ ನಿಂತು ಬ್ಲೇಡ್ ಜಗಿಯೋ ದೃಶ್ಯ ಸಾಮಾಜಿಕ ಜಾಲತಾಣದಲ್ಲಿ ವೈರಲ್ ಆಗಿದೆ.

ನಮ್ಮ ದೇಹದ ಯಾವದೇ ಭಾಗಕ್ಕೆ ತಾಗಿದರೂ ರಕ್ತ ಬರೋದು ಗ್ಯಾರಂಟಿ, ಆದ್ರೆ ಶರಣಪ್ಪ ಬಾಯಲ್ಲಿ ಅಗಿಯುತ್ತಿದ್ರೂ ಯಾವುದೇ ತೊಂದರೆ ಆಗಿಲ್ಲ.

ಪಬ್ಲಿಕ್ ಟಿವಿಯನ್ನು ಇನ್ ಸ್ಟಾಗ್ರಾಮ್ ನಲ್ಲಿ ಫಾಲೋ ಮಾಡಿ www.instagram.com/publictv